Document ID: 31995D0021

KOMISSION PÄÄTÖS,
tehty 2 päivänä helmikuuta 1995,
luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 66/403/ETY liitteissä I ja II määrättyjä toimenpiteitä ankarampia toimenpiteitä tiettyjä tauteja vastaan tehdyn päätöksen 93/231/ETY muuttamisesta (95/21/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY (1), sellaisena kuin se on viimeksi muutettuna komission direktiivillä 93/3/ETY (2), ja erityisesti sen 13 artiklan 2 kohdan,
ottaa huomioon Portugalin esittämän pyynnön,
sekä katsoo, että
komission päätöksessä 93/231/ETY (3) sallitaan, siemenperunoiden kaupan pitämisen osalta eräiden jäsenvaltioiden kaikilla alueilla tai osalla niitä, direktiivin 66/403/ETY liitteessä I ja II säädettyjä ankarammat toimenpiteet eräitä tauteja vastaan,
Portugalin Azorien alueella yli 300 metrin korkeudessa toteuttamien toimenpiteiden siemenperunoiden sisäisen tuotannon ja yhteisön siemenperunaluokkien osalta vahvistettujen edellytysten vertailun perusteella voidaan sanoa, että
- "luokka EY 1" täyttää ankarimmat edellytykset,
- "luokka EY 2" vastaa siemenperunoiden sisäistä tuotantoa, ja
- "luokka EY 3" vastaa perunoiden sisäistä tuotantoa,
Portugalin Azorien yli 300 metrin korkeudessa oleville alueille olisi tämän vuoksi annettava lupa rajoittaa siemenperunoiden kaupan pitäminen ainoastaan komission direktiivissä 93/17/ETY (4) määriteltyihin yhteisön perussiemenperunaluokkiin,
lupa vastaa neuvoston direktiivissä 77/93/ETY (5), sellaisena kuin se on viimeksi muutettuna direktiivillä 94/13/EY (6), annettujen yhteisten kasvien terveyttä koskevien sääntöjen nojalla jäsenvaltioille kuuluvia velvoitteita, ja
tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan komission päätöksen 93/231/ETY liitettä seuraavasti:
Lisätään Irlantia koskevien tietojen jälkeen seuraavaa:
TAULUKON PAIKKA
2 artikla
Tämä päätös on osoitettu kaikille jäsenvaltioille.
Tehty Brysselissä 2 päivänä helmikuuta 1995.

Labels: 3
17
18
6